|  |  |
| --- | --- |
| Numri i lëndës: | 2019:240573 |
| Datë: | 20.01.2020 |
| Numri i dokumentit:  | 00768875 |

**P.nr. 958/19**

**NË EMËR TË POPULLIT**

**GJYKATA THEMELORE NË PEJË-DEPARTAMENTI I PËRGJITHSHËM,** me gjyqtarin Shaqë Curri, me pjesëmarrjen e bashkëpunëtores profesionale Selvane Bukleta, në çështjen penale kundër të pandehurve, E K dhe I K, për shkak të veprës penale dhunë në familje nga neni 248 par. 1 e lidhur me par. 3 të KPRK-së, sipas aktakuzës së Prokurorisë Themelore në Pejë, PP/II.nr. 1372/19 te datës 17.10.2019, pas mbajtjes së shqyrtimit fillestar me date 09.01.2020, në prezencë të Prokurores së shtetit Lumturije Vuçetaj, të pandehurve E K dhe I K, te dëmtuarit A K, në të njëjtën ditë mori dhe shpalli publikisht, ndërsa me dt. dt.20.01.2020, përpiloi këtë:

**A K T GJ Y K I M**

Të pandehurit

**1.E K, i biri i I dhe nënës D, e gjinisë B, i lindur me dt. ..., në Pejë, me banim ne V rejoni ..., ka te kryer shkollën e mesme, identifikohet në bazë të lnj.nr. personal ..., me profesion automekanik, i gjendjes se dobët ekonomike, i pamartuar, me nr. tel. .... shqiptar, shtetas i R. së Kosovës, mbrohet në liri.**

**2. I K, i biri i M dhe nënës M, e gjinisë K, i lindur me dt. ...., në Pejë, me banim ne V rejoni II, ka te kryer shkollën e mesme, identifikohet në bazë të lnj.nr. personal .., me profesion automekanik, i gjendjes se dobët ekonomike, i martuar, baba i tre fëmijëve me nr. tel. ..., shqiptar, shtetas i R. së Kosovës, mbrohet në liri.**

**JANË FAJTORË**

**Sepse,**

**I pandehuri E K,**

* Me dt. 22.05.2019, rreth orës 20:30, me dashje duke keqtrajtuar psiqikisht dhe fizikisht te dëmtuarin – vëllain e tij A K, ne atë mënyrë qe (ditën kritike pasi q e i dëmtuari se bashku me babain e tij kishte bere rezervimin e automjetit për mbrëmjen e maturës dhe pasi qe pronari i firmës nuk e lëshonte automjetin pa patentë shofer), aty fillon fjalosja ne mes te pandehurit dh ete dëmtuarit, ku i pandehuri e kap për fyti te dëmtuarin , dhe fillon ta grushton, ku pastaj ndërhyn babai dhe i ndanë.
* me çka ka kryer vepër penale dhunë në familje nga neni 248 par. 1 e lidhur me par. 3 të KPRK-së.

**I pandehuri I K,**

* Me dt. 22.05.2019, rreth orës 20:30, me dashje kryen dhune duke keqtrajtuar psiqikisht dhe fizikisht te dëmtuarin – djalin e tij E K, ne atë mënyrë qe (ditën kritike pasi qe i dëmtuari se bashku me vëllain e tij ishin duke u përleshur rreth një rezervimi te automjeti për mbrëmjen e maturës, dhe pasi qe pronari i firmës nuk e lëshonte automjetin pa patentë shofer), aty ndërhyn babai- i pandehuri për ti ndarë, e kap për krahu te dëmtuarin, pastaj e kap për fyti , pastaj i njëjti arrin te largohet nga aty,
* me çka ka kryer vepër penale dhunë në familje nga neni 248 par. 1 e lidhur me par. 3 të KPRK-së.

Andaj, gjykata konform nenit 7, 38, 39, 40, 43, 46 par. 1 pika 1.1, 47, 48, 49, 69, 70, nenit 248 par 1 lidhur me par 3 te KPRK-së, dhe nenit 365 të KPP-së të pandehurve ju shqipton:

**DËNIM ME GJOBË DHE DËNIM ME KUSHT**

Të pandehurit **E K** i përcaktohet

* I. **DËNIM ME GJOBË** në shumë prej 100 (njëqind) euro, të cilin dënim obligohet që ta paguajë më se largu në afat prej 3 muajve, pas plotfuqishmërisë se aktgjykimit dhe
* II. **DËNIM ME KUSHT** duke ia shqiptuar **dënimin me burgim** në kohëzgjatje prej **3 (tre) muaj**, të cilin dënim i pandehuri nuk do ta mbaj nëse në afat prej **1 (një) viti**, nuk do të kryej vepër tjetër penale.

Nëse i pandehuri nuk e paguan dënimin me gjobë të cekur si më lartë brenda afatit të caktuar, atëherë dënimi me gjobë do ti shndërrohet në dënim me burg, ku një ditë burg do ti llogaritet 20 euro.

I pandehuri obligohet në paguarjen e shpenzimeve për paushallin gjyqësor shumën prej 20 (njëzet) euro, në afat prej 30 ditësh, pas plotfuqishmërisë së këtij aktgjykimi.

I pandehuri obligohet që të paguajë taksën për programin e kompensimit të viktimave të krimit, në shumë prej 30(tridhjetë) euro, në afat prej 30 ditësh pas plotfuqishmërisë së këtij aktgjykimi.

Të pandehurit **I K** i përcaktohet

* I. **DËNIM ME GJOBË** në shumë prej 100 (njëqind) euro, të cilin dënim obligohet që ta paguajë më se largu në afat prej 3 muajve, pas plotfuqishmërisë se aktgjykimit dhe
* II. **DËNIM ME KUSHT** duke ia shqiptuar **dënimin me burgim** në kohëzgjatje prej **3 (tre) muaj**, të cilin dënim i pandehuri nuk do ta mbaj nëse në afat prej **1 (një) viti**, nuk do të kryej vepër tjetër penale.

Nëse i pandehuri nuk e paguan dënimin me gjobë të cekur si më lartë brenda afatit të caktuar, atëherë dënimi me gjobë do ti shndërrohet në dënim me burg, ku një ditë burg do ti llogaritet 20 euro.

I pandehuri obligohet në paguarjen e shpenzimeve për paushallin gjyqësor shumën prej 20 (njëzet) euro, në afat prej 30 ditësh, pas plotfuqishmërisë së këtij aktgjykimi.

I pandehuri obligohet që të paguajë taksën për programin e kompensimit të viktimave të krimit, në shumë prej 30(tridhjetë) euro, në afat prej 30 ditësh pas plotfuqishmërisë së këtij aktgjykimi.

Pala e dëmtuar, A K dhe E K nga V Rejoni i ..-të, për realizimin e kërkesës pasurore juridike udhëzohet në kontest civil.

**A r s y e t i m**

Prokuroria Themelore në Pejë – Departamenti për Krime të Përgjithshme, ka ngrit aktakuzë Pejë, PP/II.nr. 1372/19 te datës 17.10.2019, kundër të pandehurve, E K dhe I K, për shkak të veprës penale dhunë në familje nga neni 248 par. 1 e lidhur me par. 3 të KPRK-së.

Konform nenit 245 të KPP-së me dt. 09.01.2020, është mbajtur seanca e shqyrtimit fillestar ku prezent ishin prokurorja e shteti Lumturie Vuçetaj, të pandehurit E dhe I K dhe i dëmtuari A K.

Gjykata konform dispozitave te nenit 246 par. 1, të KPP-së, i ka udhëzuar të pandehurit me të drejtat e tyre, ku në këtë rast të pandehurit deklaruan se kan kuptuar këto të drejta, dhe se për mbrojtës nuk kane nevojë.

Pas leximit të aktakuzës, nga Prokurori i Shtetit, gjyqtari i vetëm gjykues, pasi që është bindur se të pandehurit e kanë kuptuar aktakuzën, iu është dhënë mundësia të pandehurve qe të deklarohen për pranimin ose mospranimin e fajësisë, duke i njoftuar për rëndësinë dhe pasojat e pranimit të fajësisë.

I pandehuri E K e ka pranuar fajësinë për veprën penale e cila i vihet në barrë, ka shprehur pendimin për veprën e kryer , ka premtuar se në të ardhmen nuk do të përsëris vepra tjera penal, ka shtuar se më të dëmtuarën tani janë pajtuar meqenëse se e ka vëlla dhe tani nuk kanë ndonjë mosmarrëveshje.

I pandehuri I K e ka pranuar fajësinë për veprën penale e cila i vihet në barrë, ka shprehur pendimin për veprën e kryer , ka premtuar se në të ardhmen nuk do të përsëris vepra tjera penal.

I dëmtuari A K lidhur e pranimin e fajësisë nga ana e te pandehurit E K ka deklaruar se pajtohet me pranimin e fajësisë nuk do të paraqet kërkesë pasurore juridike meqenëse me te pandehurin E e ka vëlla dhe tani i kane raportet e mira.

I pandehuri E K në cilësi të te dëmtuarit lidhur e pranimin e fajësisë nga ana e te pandehurit I K ka deklaruar se pajtohet me pranimin e fajësisë nuk do të paraqet kërkesë pasurore juridike meqenëse me te pandehurin I e ka baba.

Gjyqtari i vetëm gjykues, ka marrë mendimin nga Prokurori i Shtetit, ku prokurori i shtetit është pajtuar me pranimin e fajësisë nga ana e të pandehurve nga se shihet së është i vullnetshëm dhe në përputhje me shkresat e lëndës, ndërsa pranimin e fajësisë nga ana e të pandehurve ta merre si rrethanë lehtësuese .

Gjyqtari i vetëm gjykues, është i bindur, se pranimi i fajësisë nga ana e të pandehurve është bërë konform dispozitave të nenit 246 dhe 248 par 1 të KPP-së, pasi qe të pandehurit e kuptojnë natyrën dhe pasojat e pranimit të fajit, pranimi i fajit mbështetet në faktet e çështjes dhe provat në të cilat edhe mbështet aktakuza siç janë: raporti i policit Rasim Mujaj i dt. 13.06.2019, deklarata e te dëmtuarit A K e dhënë ne polici me dt. 22.05.2019, deklarata te e pandehurit E K e dhënë ne polici me dt. 22.05.2009, deklarata e te pandehurit I K e dhënë ne polici me date 22.05.2019, raporti mjekësor i lëshuar nga Spitali i përgjithshëm ne Pejë me nr. 8882 te dt. 22.05.2019, akt ekspertiza mjeko ligjor e dt. 06.07.2019, punuar nga Dr. Naim Uka, fotot e te dëmtuarit si dhe shkresat tjera te lendes, pastaj aktakuza nuk përmban asnjë shkelje të qartë ligjore, ose gabim faktik, prandaj gjykata konform nenit 248 par 4 të KPP-së, ka pranuar pranimin e fajësisë nga ana e të pandehurve.

Me faktet e ofruara, si dhe pranimin e fajësisë nga ana e të pandehurve është vërtetuar gjendja faktike si në dispozitiv te aktgjykimit. Nga gjendja e vërtetuar faktike si është përshkruar në dispozitiv të aktakuzës, pa dyshim rrjedh se në veprimet e të pandehurve E K dhe I K, qëndrojnë të gjitha elementet e veprës penale se ka kryer veprën penale dhune ne familje nga neni dhunë në familje nga neni 248 par. 1 e lidhur me par. 3 të KPRK-së.

Gjykata nuk gjeti rrethana që përjashtojnë ndjekjen penale apo përgjegjësinë penale të pandehurve dhe të njëjtit janë penalisht përgjegjës.

Duke vendosur lidhur me llojin dhe lartësinë e dënimit, gjykata i ka vlerësuar të gjitha rrethanat lehtësuese dhe rënduese në kuptim të nenit 69 par 1 të KPRK-së. Kështu si rrethana lehtësuese për të pandehurit E dhe I K gjykata mori pranimin e fajësisë nga ana e të pandehurve, pendimin për veprën e kryer, premtimin se nuk do të kryejnë vepra tjera penale, faktin se tani janë pajtuar dhe jetojnë ne harmoni familjare, faktin se të njëjtit me parë nuk kanë qenë të dënuar për ndonjë vepër tjetër penale dhe ndaj tyre nuk udhëhiqet ndonjë procedurë tjetër penale, ndërsa rrethana renduese për të pandehurit gjykata nuk gjeti.

Sipas bindjes së gjyqtarit, dënimi i shqiptuar, duke i marrë për bazë rrethanat e përmendura më lartë, është dënim i drejtë, në harmoni me peshën e veprës penale dhe shkallën e përgjegjësisë së të pandehurve. Gjyqtari i vetëm gjykues, gjithashtu ka konstatuar se me këto dënime mund të arrihet edhe qëllimi i dënimit, nga neni 38 i KPRK, i cili konsiston në parandalimin e të pandehurve nga kryerja e veprave penale në të ardhmen dhe të bëjë rehabilitimin e tyre; të parandalojë personat e tjerë nga kryerja e veprave penale dhe të shprehë gjykimin shoqëror për veprën penale, ngritjen e moralit dhe forcimin e detyrimit për respektimin e ligjit.

Duke u bazuar ne nenin 450 par. 1 dhe 2 nënpar 2.6 të KPPRK-se, gjykata ka përcaktuar për paushallin gjyqësor në shumën prej 20 (njëzetë) euro, duke u bazuar ne shpenzimet që janë shkaktuar nga fillimi i kësaj procedure e deri ne përfundimin e saj.

Konform nenit 39 par.1, 2, 3, nënpar.3.1, të ligjit për kompensimin e viktimave të krimit, i obligoi në pagesën e taksë, si në dispozitiv të këtij aktgjykimi.

Konform nenit 463 par. 2 të KPP-së, për realizimin e kërkesës pasurore juridike të dëmtuarit i udhëzoi në kontest civil.

Nga arsyet e cekura më lartë konform nenit 365 të KPP-së, është vendosur si në dispozitiv të këtij aktgjykimi, ndërsa konform nenit 370 të KPP-së, gjykata përpiloj këtë aktgjykim.

**GJYKATA THEMELORE NË PEJË-DEPARTAMENTI I PËRGJITHSHËM,**

 **P.nr.958/19 dt. 20.01.2020**

**Bashkëpunëtore profesionale GJ Y Q T A R I**

Selvane Bukleta Shaqë Curri

**KËSHILLA JURIDIKE:**

Kundër këtij aktgjykimi është e lejuar

ankesa në afat prej 15 ditësh, nga dita

e marrjes, Gjykatës së Apelit në Prishtinë,

e nëpërmjet të kësaj gjykate